wickkiey/tamil-wikipedia-chunked huggingface dataset:
# பழுப்பு முள்வால் உழவாரன்

## காணப்படும் பகுதிகளும் உணவும்

இந்த உழவாரன்கள் தெற்கு ஆசியாவில் இந்தியாவில் இருந்து கிழக்கே இந்தோனேசியா மற்றும் பிலிப்பீன்சு வரை உள்ள மலைக்காடுகளில் இனப்பெருக்கம் செய்து வசிக்கின்றன. தென்னிந்தியாவில் மேற்குத் தொடர்ச்சிமலை சார்ந்த பகுதிகளில் மேற்குத் தமிழ்நாட்டில் 4 முதல் 5 வரையான சிறு குழுவாகவும் 50 வரையான பெருங்கூட்டமாகவும் காடுகளின் மேலே உயரப் பிற உழவாரக் குருவி இனங்களோடு சேர்ந்து பறந்தபடி வண்டுகள், தத்துப்பூச்சி, தேனீ முதலியனவற்றை இரையாகத் தேடி உண்ணும். மணிக்கு 200 முதல் 250 கி.மீ.வேகத்தில் பறக்கும் ஆற்றல் வாய்ந்தவை.
# பழுப்பு முள்வால் உழவாரன்

## இனப்பெருக்கம்

பிப்ரவரி முதல் ஏப்ரல் வரை மேற்கு மலைத்தொடர் சார்ந்த மழைமிகுந்த காடுகளில் பெரிய பொந்துகளை உடைய வெள்ளைக் குங்கிலிய மரத்தின் அடிமரப் பொந்துகளிலும் , மலைப் பொந்துகளிலும் 3 அல்லது 4 முட்டைகள் இடும்.
# சைக்ளோயெக்சைல்மெத்தனால்

**சைக்ளோயெக்சைல்மெத்தனால்** *(Cyclohexylmethanol)* என்பது C<sub>6</sub>H<sub>11</sub>CH<sub>2</sub>OH என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை வளையயெக்சைல்மெத்தனால் என்ற பெயராலும் அழைக்கலாம். இச்சேர்மத்தில் வளைய எக்சேன் வளையம் ஒன்று ஆல்ககாலுடன் செயல்படுகிறது. குறிப்பாக ஐதராக்சி மெத்தில் குழுவைக் குறிப்பிடலாம். நிறமற்ற இச்சேர்மத்தின் வர்த்தக மாதிரிகள் மஞ்சள் நிறத்தில் காணப்படுகின்றன.
# சைக்ளோயெக்சைல்மெத்தனால்

## தயாரிப்பு

வளைய எக்சேனை ஐதரோபார்மைலேற்றம் செய்யுன் வினையுடன் தயாரிப்பு முறை தொடங்குகிறது. இச்செயல்முறையில் ஐதரசனேற்றம் காரணமாக வளைய எக்சேனும் கிடைக்கிறது. தயாரிப்பின் இரண்டாவது படிநிலையில் வளையயெக்சேன்கார்பாக்சால்டிகைடு ஐதரசனேற்றம் செய்யப்பட்டு சைக்ளோயெக்சைல்மெத்தனால் தயாரிக்கப்படுகிறது.
# நிமிர்

**நிமிர்** (Nimir) பிரியதர்சன் இயக்கத்தில், சந்தோஷ், டி. கருவில்லா ஆகியோரின் தயாரிப்பில், உதயநிதி ஸ்டாலின், நமீதா பிரமோத், மகேந்திரன்,பார்வதி நாயர் ஆகியோரின் நடிப்பில் வெளியாகியிருக்கும் தமிழ்த் திரைப்படம். தர்புகா சிவா, அஜனேஷ் லோக்நாத் ஆகியோரின் பாடலிசையிலும், ரோனி ரபேலின் பின்னணி இசையிலும் , என். கே ஏகாம்பரத்தின் ஒளிப்பதிவிலும், ஐயப்பன் நாயரின் படத்தொகுப்பிலும் 2018இல் திரையரங்குகளில் இத்திரைப்படம் வெளியானது. இத்திரைப்படம் **மகேஷிண்டே பிரதிகாரம்** என்னும் மலையாளத் திரைப்படத்தின் தழுவல் கதையையொட்டி தமிழில் உருவாக்கப்பட்டது ஆகும்
# நிமிர்

## நடிப்பு

- உதயநிதி ஸ்டாலின்- செல்வமாக
- நமீதா பிரமோத்-மலராக
- பார்வதி நாயர்-வள்ளியாக
- துளசி- வள்ளியின் தாயாக
- மகேந்திரன்-சண்முகமாக
- சமுத்திரக்கனி- வெள்ளையப்பனாக
- எம். எசு. பாசுகர்-சதாவாக
- கருணாகரன்-விகடகவியாக
- மாலா பார்வதி
- அருள்தாஸ் அரசியல்வாதியாக
- கஞ்சா கருப்பு
- இமான் அண்ணாச்சி
# நிமிர்

## கதை

ஒரு சண்டையில் செல்வத்தை (உதயநிதி) அடித்து விடுகிறார் வெள்ளையப்பன் (சமுத்திரக்கனி). வெள்ளையப்பனை திருப்பி அடிக்காமல் காலில் செருப்பு அணிய மாட்டேன் என சபதம் எடுக்கிறார் செல்வம். தன்னை அடித்து அவமானப்படுத்திய வெள்ளையப்பனை திருப்பி அடிக்காமல் செருப்பு அணிய மாட்டேன் என்று முடிவெடுக்கும் ஒரு ஒளிப்படக் கலைஞனின் சூளுரை என்னவானது என்பதே இத்திரைப்படத்தின் கதை.
# கருந்தலைக் குயில் கீச்சான்

**கருந்தலை குயில் கீச்சான்** (*Black-headed cuckooshrike*)(லாலேஜ் மெலனோப்டெரா) என்பது இந்திய துணைக்கண்டம் மற்றும் தென்கிழக்கு ஆசியாவில் காணப்படும் ஒரு குயில் கீச்சான் சிற்றினம் ஆகும்.
# கருந்தலைக் குயில் கீச்சான்

## பெயர்கள்

தமிழில் : கருந்தலை குயில் கீச்சான்  
ஆங்கிலத்தில் : **Black-headed cuckooshrike**  
அறிவியல் பெயர் :***Coracina melanoptera***
# கருந்தலைக் குயில் கீச்சான்

## உடலமைப்பு

19 செ . மீ - இதன் தலை முழுவதும் நல்ல கருப்பாகவும் உடல் கருஞ்சாம்பல் நிறமாகவும் இருக்கும். வால் கருப்பாக வெள்ளை முனையுடன் கூடியது.
# கருந்தலைக் குயில் கீச்சான்

## காணப்படும் பகுதிகள் & உணவு

தனியாகவும் சில நேரங்களில் கூட்டாமாகவும் காணப்படும் மின் சிட்டு. காட்டுக் கீச்சான், வால்காக்கை ஆகிய இரை தேடும் குழுக்களில் ஒன்றாக இரைதேடும். .புழு பூச்சிகல் சிறு பழங்களையும் உணவாகக்கொள்ளும். **பிட்-பிட்-பிட்** எனவும் **டுவிட்-டுவிட்** எனவும் முடியும் சீழ்க்கைக் குரலில் ஆண் பறவை குரல் கொடுக்கும். பெண் இது போலத் தொடர்ந்து குரல் கொடுக்காது ஒரு முறை மட்டும் குரல் கொடுக்கும்.
# கருந்தலைக் குயில் கீச்சான்

## இனப்பெருக்கம்

ஏப்ரல் முதல் சூன் வரை உலர்ந்த புல்லைச் சிலந்தி நூலால் இணைத்து 8 செ.மீ குறுக்களவிலான கோப்பை வடிவிலான கூட்டினை மரங்களில் கவட்டியில் இரண்டு முதல் எட்டு மீட்டர் உயரத்தில் அமைத்து 3 முட்டைகள் இடும்.
# சின்னக் கீச்சான்

**செம்பழுப்பு முதுகுக் கீச்சான்** அல்லது **சின்னக் கீச்சான்** (*Bay-backed shrike*) என்பது தமிழ்நாட்டில் காணப்படும் கீச்சான் பறவைச் சிற்றினமாகும். இதன் விலங்கியல் பெயர் *லானியசு விட்டேட்டசு*). இது தெற்காசியாவில் வசிக்கும் *லேனிடே* என்ற பறவைக் குடும்பத்தைச் சேர்ந்த குருவிச் சிற்றினமாகும்.
# சின்னக் கீச்சான்

## பெயர்கள்

தமிழில் :**கருஞ்சிப்பு முதுகுக் கீச்சான்**  
ஆங்கிலத்தில் :**Bay-backed shrike**  
அறிவியல் பெயர் :***Lanius vittatus***
# சின்னக் கீச்சான்

## உடலமைப்பு

இச் சிறிய கீச்சான் 17 செ.மீ. உடல் நீளமுடையது. உடலின் மேலே அரக்கு-பழுப்பு நிறத்தில் வெளிறிய தொடையினையும் வெள்ளை விளிம்புகளுடன் நீண்ட கருப்பு நிற வாலினையும் கொண்டது. அடிப்பகுதி வெண்மையானது. கொண்டையும் கழுத்தும் சாம்பல் நிறத்தில் இருக்கும். இதன் நெற்றியும் கண்பட்டையும் கருப்பாக இருக்கும். ஒரு சிறிய வெள்ளை திட்டு இறக்கையில் காணப்படும். அலகு மற்றும் கால்கள் அடர் சாம்பல் நிறத்தில் உள்ளன.
# த. நா. சேனாபதி

**தண்டலம் நாராயண சாஸ்திரி சேனாபதி** என்னும் **த. நா. சேனாபதி** (**T. N. Senapati**) வங்காள மொழியைப் பயின்று அம்மொழி இலக்கியங்களை தமிழில் மொழிபெயர்த்தவர். எழுத்தாளர்.
# த. நா. சேனாபதி

## பிறப்பும் குடும்பமும்

த. நா. சேனாபதி, தண்டலம் என்னும் கிராமத்தைச் சேர்ந்த நாராயண சாஸ்திரி என்பவருக்கு மகனாகப் பிறந்தவர். புகழ்பெற்ற மொழிபெயர்ப்பு எழுத்தாளரான த. நா. குமாரசாமி இவருடைய தம்பி ஆவார்.
# த. நா. சேனாபதி

## கல்வி

இவர் சென்னைப் பல்கலைக் கழகத்தில் பயின்று கலை இளவர் (பி.ஏ.) பட்டம் பெற்றார். சமசுகிருதம், தெலுங்கு, ஆங்கிலம் ஆகிய மொழிகளைக் கற்று அவற்றில் புலமை பெற்றவராகத் திகழ்ந்தார்.
# த. நா. சேனாபதி

## எழுத்துப் பணி

த. நா. சேனாபதி இளம்பருவத்திலே இலக்கியத்தில் ஈடுபாடுகொண்டார். கலைமகள், மணிக்கொடி, ஆனந்த விகடன் ஆகியவை உள்ளிட்ட இதழ்களில் கதைகள் எழுதினார். வங்காளத்தில் தங்கி, வங்காள மொழியை முழுவதுமாக கற்றவர்.  
இரவீந்திரநாத் தாகூர், பங்கிம் சந்திர சட்டர்ஜி, சரத் சந்திரர், தாராசங்கர் பானர்ஜி போன்ற வங்க மொழி எழுத்தாளர்களின் படைப்புகளைத் தன் உடன்பிறப்பான த. நா. குமாரசாமியுடன் இணைந்து தமிழில் மொழிபெயர்த்தார்.
# எக்சாபுளோரோபாசுபாரிக் அமிலம்

**எக்சாபுளோரோபாசுபாரிக் அமிலம்** *(Hexafluorophosphoric acid)* என்பது H<sub>3</sub>OPF<sub>6</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரும்பாலும் இச்சேர்மத்தின் மூலக்கூற்று வாய்ப்பாடு HPF<sub>6</sub> என்றே எழுதப்படுகிறது. நீரேற்று நிலையில் கிடைக்கக்கூடிய ஒரே சேர்மம் எக்சாபுளோரோபாசுபாரிக் அமிலம் ஆகும். வலிமையான பிரான்சுடெட் அமிலமாகிய இது எக்சாபுளோரோபாசுபேட்டு (PF<sup>−</sup><sub>6</sub>) என்ற ஒருங்கிணைவில் ஈடுபடாத எதிர்மின் அயனியைக் கொண்டுள்ளது. ஐதரசன் புளோரைடுடன் பாசுபரசு பெண்டாபுளோரைடு வினைபுரிவதால் எக்சாபுளோரோபாசுபாரிக் அமிலம் உருவாகிறது .  
வலிமையான பல அமிலங்களைப் போல எக்சாபுளோரோபாசுபாரிக் அமிலத்தை பிரித்தெடுக்க முடிவதில்லை. ஆனால் ஒரு கரைசலாக இதைப் பயன்படுத்தமுடியும். நீர்த்த கரைசலில் ஐதரோனியம் அயனியும் (H3O+) எக்சாபுளோரோபாசுபேட்டு அயனியும் (PF<sup>−</sup><sub>6</sub>) உள்ளன. கூடுதலான இத்தகைய கரைசல்களில் P-F பிணைப்புகள் நீராற்பகுப்பு செய்வதால் உருவாகும் HPO<sub>2</sub>F2, H2PO2F மற்றும் H3PO4 உள்ளிட்ட அமிலங்களும் அவற்றின் இணைகாரங்களும் காணப்படுகின்றன . எக்சாபுளோரோபாசுபாரிக் அமிலம் கண்ணாடியைத் தாக்குகிறது. சூடுபடுத்தும்போது சிதைவடைந்து HF ஆக மாறுகிறது. அறுநீரேற்றாக படிகவடிவ HPF6 பெறமுடியும். இங்கு PF−6 உச்சிநீங்கிய எண்முக கூடுகளில் நீர் மற்றும் புரோட்டான்களால் வரையறுக்கப்படுகிறது. இந்த அறுநீரேற்றுகளிலிருந்து வருவிக்கப்படும் கரைசல்களில் குறிப்பிடத்தக்க அளவிற்கு HF காணப்படுவதாக அணுக்கரு காந்த ஒத்ததிர்வு நிறமாலையியல் அளவீடுகள் தெரிவிக்கின்றன .
# அலுமினியம் ஐதரைடு

**அலுமினியம் ஐதரைடு** *(Aluminium hydride)* என்பது AlH<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அலேன் அல்லது அலுமேன் என்ற பெயர்களாலும் இச்சேர்மம் அழைக்கப்படுகிறது. நிறமற்றதாகவும் உடன் தீப்பற்றும் திண்மமாகவும் அலுமினியம் ஐதரைடு காணப்படுகிறது. ஆய்வகங்களைத் தாண்டி அரிதாக எப்போதாவது வெளிப்புற பகுதிகளிலும் இதைக் காணமுடிகிறது. அலேனும் அதன் வழிப்பொருட்களும் கரிமத் தொகுப்பு வினைகளில் ஒடுக்கும் முகவர்களாகப் பயன்படுகின்றன.
# அலுமினியம் ஐதரைடு

## கட்டமைப்பு

அலேன் ஒரு பலபடிச் சேர்மமாகும். எனவே இதன் வாய்ப்பாடு சில சமயங்களில் (AlH3)n.என குறிப்பிடப்படுகிறது. எண்ணற்ற பல்லுருவத் தோற்றங்களை அலேன் வெளிப்படுத்துகிறது. α-அலேன், α’-அலேன், β-அலேன், γ-அலேன், δ-அலேன், ε-அலேன் மற்றும் ζ-அலேன் என்று இப்பல்லுருவத் தோற்றங்கள் பெயரிடப்பட்டு அழைக்கப்படுகின்றன. α-அலேன் கனசதுர அல்லது சாய்சதுர புறவடிவமைப்பியலையும், அதேவேளையில் α’-அலேன் ஊசிவடிவப் படிகங்களாகவும், γ-அலேன் இணைக்கப்பட்ட ஊசிகள் கட்டாகவும் படிகமாகின்றன. டெட்ரா ஐதரோபியூரானிலும் ஈதரிலும் அலேன் கரைகிறது. ஈதரிலிருந்து அலேன் வீழ்படிவாகப் படியும் வினையின் வேகமானது அது தயாரிக்கும் முறையைப் பொறுத்து மாறுபடுகிறது
. α-அலேனின் படிகக் கட்டமைப்பை உறுதிபடுத்த முடிகிறது. அலுமினியம் அணுக்கள் ஆறு ஐதரசன் அணுக்களால் சூழப்பட்டு ஆறு பிற அலுமினியம் அணுக்களுடன் பாலம் அமைக்கின்றன. Al-H அணுக்களுக்கிடையே உள்ள தொலைவு சமமாக 172 பைக்கோமீட்டராக உள்ளது மேலும் Al-H-Al அணுக்களின் பிணைப்புக் கோணம் 141° ஆகவும் உள்ளது .  
<>
| <>α-AlH<sub>3</sub> அலகு செல்</> | <>Al ஒருங்கிணைவு</> | <>H ஒருங்கிணைவு</> | } |
| --- | --- | --- | --- |
</>  
வெப்பவியலின்படி α-அலேன் மிகுந்த நிலைப்புத்தன்மை கொண்ட பல்லுருவத் தோற்றமாகும். β-அலேன் மற்றும் γ-அகேன் இரண்டும் ஒன்றாகவே உற்பத்தி செய்யப்படுகின்றன. இவற்றை சூடுபடுத்தி இவற்றிலிருந்து α-அலேனைத் தயாரிக்க முடியும். வெப்பவியல் நிலைப்பித்தன்மை குறைவு என்றாலும் δ, ε, மற்றும் θ-அலேன்களை மற்ற படிகமாக்கும் நிபந்தனைகளால் உருவாக்க முடியும். ஆனால் δ, ε, மற்றும் θ பல்லுருவத் தோற்றங்களை சூடுபடுத்தி α-அலேனைத் தயாரிக்க முடியாது. ஈருறுப்பு Al2H6 மூலக்கூறுகள் திட ஐதரசனில் தனித்துப் பிரிக்கப்படுகின்றன. இது டைபோரேன் (B2H6), டைகாலேன் (Ga2H6) ஆகியவற்றின் வடிவமைப்புடன் ஒத்துள்ளது.
# அலுமினியம் ஐதரைடு

## தயாரிப்பு

அலுமினியம் ஐதரைடுகள் மற்றும் அவற்றின் பல்வேறு அணைவுச் சேர்மங்கள் நீண்ட காலமாகவே அறியப்பட்டுள்ளன. அலேனின் முதலாவது தயாரிப்பு முறை 1947 ஆம் ஆண்டு வெளியிடப்பட்டது. இத்தொகுப்பு முறைக்கான காப்புரிமையும் 1999 ஆம் ஆண்டில் வழங்கப்பட்டது .  
இலித்தியம் அலுமினியம் ஐதரைடுடன் அலுமினியம் டிரைகுளோரைடைச் சேர்த்து சூடுபடுத்தி அலுமினியம் ஐதரைடு தயாரிக்கப்படுகிறது . இச்செயல்முறை சிக்கலானது என்பதால் இலித்தியம் குளோரைடை வெளியேற்றுவதில் கவனம் தேவை.  
:3 LiAlH<sub>4</sub> + AlCl<sub>3</sub> → 4 AlH<sub>3</sub> + 3 LiCl  
பல்லுறுப்புத் தோற்றத்தில் உள்ள வேதிப்பொருள் விரைவாக திண்மமாக வீழ்படிவாகிவிடும் என்பதால் அலேனின் ஈதர் கரைசலை உடனடியாகப் பயன்படுத்தி விடவேண்டும். அலுமினியம் ஐதரைடு கரைசல்கள் மூன்று நாட்களுக்குப் பின்னர் சிதைவடையத் தொடங்கும். இலித்தியம் அலுமினியம் ஐதரைடை விட அலுமினியம் ஐதரைடு வினைத்திறன் மிக்கது ஆகும்.. அலேன் தயாரிக்க உதவும் பல்வேறு மின்வேதியியல் முறைகள் காப்புரிமை பெற்றுள்ளன. இம்முறையில் தயாரிக்கப்படும் அலேனில் குளோரைடு மாசுக்கள் இருப்பதில்லை. அலேனைத் தயாரிப்பதற்குச் சாத்தியமுள்ள இரண்டு வழிமுறைகள் விவாதிக்கப்படுகின்றன. கிளெய்சன் மின்வேதியியல் செல்லில் டெட்ரா ஐதரோ பியூரான் கரைப்பானாகப் பயன்படுகிறது. சோடியம் அலுமினியம் ஐதரைடு மின்பகுளியாகச் செயல்படுகிறது. அலுமினியம் நேர்மின் வாயாகவும் பாதரசத்தில் மூழ்கியுள்ள இரும்பு கம்பி எதிர்மின் வாயாகவும் செயல்படுகின்றன.  
பக்க வினைகள் ஏதும் நிகழாமல் பாதுகாக்கப்பட்டு நேர்மின்வாயுடன் சேர்ந்து சோடியம் இரசக்கலவையாக உருவாகிறது. முதல் வினையில் ஐதரசன் உருவாகிறது. இந்த ஐதரசன் மீண்டும் சோடியம் பாதச இரசக் கலவையுடன் வினைபுரிந்து சோடியம் ஐதரைடு உருவாகிறது. கிளெய்சன் திட்டத்தில் தொடக்க வினைபொருள்களில் இழப்பு ஏதும் ஏற்படுவதில்லை. கரையாத நேர்மின் வாயில் முதல் வினையைக் காணலாம்.
::1.AlH<sub>4</sub><sup>−</sup> - e<sup>−</sup> → AlH<sub>3</sub> • nTHF + ½H<sub>2</sub>
கரையக்கூடிய நேர்மின் வாய் எனில் இரண்டாம் வினையின்படி நேர்மின் வாய் கரைந்து உருகும் என எதிர்பார்ப்பு உள்ளது.  
::2.3AlH<sub>4</sub><sup>−</sup> + Al - 3e<sup>−</sup> → 4AlH<sub>3</sub> • nTHF
இரண்டாவது வினையில் அலுமினியம் நேர்மின்வாய் பயன்படுத்தப்படுகிறது. இதனால் கொடுக்கப்பட்ட மின்வேதியியல் செல்லில் அலுமினியம் ஐதரைடு உற்பத்தி கட்டுப்படுத்தப்படுகிறது. படிகமாதலும் மின்வேதியியல் முறையில் உருவான அலேனில் இருந்து அலுமினியம் ஐதரைடை மீளப்பெறுதலும் செய்து காட்டப்பட்டன.
# அலுமினியம் ஐதரைடு

## வினைகள்

### லூயிசு காரங்களுடன்

வலிமையான இலூயிசு காரங்களுடன் AlH3 வினைபுரிந்து கூட்டு விளைபொருட்களைக் கொடுக்கிறது. உதாரணமாக இவையிரண்டும் 1:1 மற்றும் 1:2 அணைவுகளாக டிரைமெத்திலமீனாக உருவாகின்றன. வாயு நிலையில் 1:1 அணைவு நான்முகி வடிவத்திலுள்ளது. ஆனால் திண்ம நிலையில் இது பாலம் அமைக்கும் ஐதரசன் மையங்களுடன் ஈருருவத் தோற்றம் (NMe3Al(μ-H))2. அளிக்கிறது. 1:2 அணைவு முக்கோண இரட்டைப் பட்டைக்கூம்பு வடிவத்தை ஏற்கிறது.  
டை எத்தில் ஈதருடன் இதன் அணைவு பின்வருமாறு உருவாகிறது.  
AlH3 + (C2H5)2O → H3Al • O(C2H5)2  
ஈதரிலுள்ள இலித்தியம் ஐதரைடுடன் வினைபுரிந்து இலித்தியம் அலுமினியம் ஐதரைடைக் கொடுக்கிறது.:  
AlH3 + LiH → LiAlH4
# அலுமினியம் ஐதரைடு

## வினைகள்

### வேதி வினைக்குழுக்கள் ஒடுக்கம்

கரிம வேதியியலில் வேதி வினைக்குழுக்களை ஒடுக்குவதற்காக அலுமினியம் ஐதரைடைப் பயன்படுத்துவார்கள். அலுமினியம் ஐதரைடின் செயல்பாடுகள் பலவழிகளில் இலித்தியம் அலுமினியம் ஐதரைடின் செயல்பாடுகளை ஒத்துள்ளன. ஆல்டிகைடுகள், கீட்டோன்கள், கார்பாக்சிலிக் அமிலங்கள், நீரிலிகள், அமிலகுளோரைடுகள், எசுத்தர்கள், லாக்டோன்கள் ஆகியவற்றை அவற்றுடன் தொடர்புள்ள ஆல்ககால்களாக அலுமினியம் ஐதரைடு ஒடுக்கம் செய்கிறது. அமைடுகள், நைட்ரைல்கள், ஆக்சைம்கள் ஆகியனவற்றை அவற்றுடன் தொடர்புள்ள அமைன்களாக ஒடுக்கம் செய்கிறது.  
வேதி வினைக்குழு தேர்வில் அலேன் பிற ஐதரைடு வினைப்பொருள்களிலிருந்து மாறுபடுகிறது. உதாரணமாக கீழே கொடுக்கப்பட்டுள்ள வளையயெக்சனோன் ஒடுக்க வினையில் இலித்தியம் அலுமினியம் ஐதரைடு 1.9:1 என்ற விகிதத்தில் டிரான்சு:சிசு மாற்றியங்களைத் தருகிறது. ஆனால் அலுமினியம் ஐதரைடு 7.3:1 என்ற விகிதத்தில் கொடுக்கிறது  
சில கீட்டோன்களிலுள்ள C-H பிணைப்பை C-CH2OH பிணைப்பால் இடப்பெயர்ச்சி செய்து ஐதராக்சிமெத்திலேற்றம் செய்வதற்கு அலேன் வழிசெய்கிறது. கீட்டோன் மட்டும் ஒடுக்கப்படாமல் ஈனோலேட்டாக பாதுகாக்கப்படுகிறது The ketone itself is not reduced as it is "protected" as its enolate.
.  
கரிம ஆலைடுகள் மிக மெதுவாக ஒடுக்கமடைகின்றன அல்லது அலுமினியம் ஐதரைடால் முழுவதுமாக ஒடுக்கம் அடைவதில்லை. எனவே கார்பாக்சிலிக் அமிலம் போன்ற வினைத்திறன் மிக்க வேதி வினைக்குழுக்கள் ஆலைடுகள் முன்னிலையில் ஒடுக்கப்படுகின்றன  
.  
நைட்ரோ குழுக்கள் அலுமினியம் ஐதரைடால் ஒடுக்கப்படுவதில்லை. அதேபோல அலுமினியம் ஐதரைடு ஓர் எசுத்தரை ஒடுக்கும் போது நைட்ரோ குழுக்களின் முன்னிலை அவசியமாகிறது  
.  
அசிட்டால்களை டையால்களாக ஒடுக்க அலுமினியம் ஐதரைடு பயன்படுத்தப்படுகிறது  
.  
ஈபாக்சைடு வளைய திறப்பு வினைகளிலும் அலுமினியம் ஐதரைடைப் பயன்படுத்தமுடியும்  
.  
அல்லைலிக் மறுசீராக்கல் வினையையும் அலுமினியம் ஐதரைடு நிகழ்த்துகிறது  
.  
கார்பன் டை ஆக்சைடை சூடுபடுத்தி மீத்தேனாக ஒடுக்கம் செய்வதிலும் அலுமினியம் ஐதரைடு பயன்படுகிறது.  
: 4 AlH<sub>3</sub> + 3 CO<sub>2</sub> → 3 CH<sub>4</sub> + 2 Al<sub>2</sub>O<sub>3</sub>
# அலுமினியம் ஐதரைடு

## ஐதரோ அலுமினேற்றம்

புரோபார்கைலிக் ஆல்ககால்களுடன் அலுமினியம் ஐதரைடு சிறிதளவு சேர்க்கப்படுகிறது . தைட்டானியம் டெட்ராகுளோரைடுடன் சேர்த்து வினைப்படுத்தும்போது அலுமினியம் ஐதரைடு இரட்டைப் பிணைப்புகளுக்கு குறுக்காக இணைகிறது . ஐதரோபோரானேற்றமும் இதைப்போன்றதொரு வினையாகும்.
# அலுமினியம் ஐதரைடு

## எரிபொருள்

ஐதரசன் எரிபொருளால் இயங்கும் வாகனங்களுக்கு ஐதரசனை சேமித்து வைக்க அலுமினியம் ஐதரைடு பயன்படுத்துவது குறித்து விவாதிக்கப்படுகிறது. AlH3 இல் அதன் எடையில் 10% ஐதரசன் கலந்துள்ளது. இது 148கிராம்/லிட்டருக்கு சமமாகும். நீர்ம ஐதரசனின் அடர்த்தியை விட இது இரண்டு மடங்காகும். ALH3 என்பது ஐதரசனின் தலைகீழ் வினையாக நிகழவில்லை . ராக்கெட் எரிபொருள் மற்றும் வெடிபொருள் மற்றும் வானவேடிக்கை கலவைகளில் இதை சேர்த்துப் பயன்படுத்துவதற்கான சாத்தியங்கள் உள்ளன.
# அலுமினியம் ஐதரைடு

## முன் எச்சரிக்கை

அலுமினியம் ஐதரைடு உடனடியாகத் தீப்பற்றுவதில்லை என்றாலும் இலித்தியம் அலுமினியம் ஐதரைடு போலவே இதுவும் தீவிர வினைத்திறன் மிக்கதாகும். நீர் மற்றும் காற்றில் அலுமினியம் ஐதரைடு சிதைவடையும். இவ்விரண்டுடன் அதி தீவிரமான வினைகள் நிகழவும் சாத்தியங்கள் உள்ளன. அலுமினியம் ஆக்சைடு பாதுகாப்பு அடுக்காக கருதாப்படுவதால் காற்றில் பயன்படுத்துகையில் அலுமினியம் ஐதரைடை பாதுகாப்புடன் கையாளவேண்டும் .
# போரான் ஆர்சினைடு

**போரான் ஆர்சினைடு **(Boron arsenide) BAs என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். உபஆர்சினைடுB<sub>12</sub>As<sub>2</sub>உட்பட வேறு பல போரான் ஆர்சினைடுகளும் அறியப்பட்டுள்ளன.
# போரான் ஆர்சினைடு

## பண்புகள்

இது தொகுதி III முதல் தொகுதி V வரையுள்ள தனிமங்களில் 0.477 நேனோமீட்டர் மதிப்புள்ள படிகக்கூடு மாறிலியையும், தோராயமாக 1.5 இலத்திரன் வோல்ட்டு மதிப்புள்ள மறைமுக பட்டை இடைவெளியையும் கொண்டுள்ள கன சதுர(இசுபாலரைட்டு) குறைக்கடத்தி ஆகும். இச்சேர்மமானது காலியம் ஆர்சினைடுடன் உலோகக்கலவையாக்க செயல்முறைக்குட்படுத்தப்பட்டு மூவிணைய மற்றும் நான்கிணைய குறைக்கடத்திகளைத் தருகிறது.கனசதுரBAs ஆனது, 920&nbsp;°செல்சியசு வெப்பநிலைக்கு அதிகமாக வெப்பப்படுத்தும் போது சிதைவடைந்து உபஆர்சினைடுகளைத் B<sub>12</sub>As<sub>2</sub> தருகிறது.
# போரான் ஆர்சினைடு

## போரான் உபஆர்சினைடு

போரான் ஆர்சினைடு இருபதுமுக போரைடுகள் உள்ளிட்ட, உபஆர்சினைடுகளாகவும் B<sub>12</sub>As<sub>2</sub> கிடைக்கின்றது. இந்த வடிவமானது சிலிகான் கார்பைடுகள் போன்ற அடித்தளங்களின் மீது வளர்க்கப்படலாம்.
# போரான் ஆர்சினைடு

## பயன்பாடுகள்

போரான் ஆர்சினைடு சூரிய மின்கலம் புனைவுக்கான பொருளாகப் பயன்படுத்தப்பட முன்மொழியப்பட்டது. இருப்பினும் தற்போது இச்சேர்மம் இந்நோக்கத்திற்காக பயன்படுத்தப்படவில்லை.  
கப்பற்படை ஆய்வு சோதனைக்கூடம் மற்றும் பாஸ்டன் கல்லூரியினர் இணைந்த குழுவானது கனசதுர போரான் ஆர்சினைடின் கணக்கிடப்பட்ட வெப்ப கடத்துத்திறனானது குறிப்பிடத்தக்க அளவிற்கு அதிகமாக இருந்ததாக கண்டறிந்தது. அறை வெப்பநிலையில், இதன் வெப்ப கடத்துத்திறனானது, κ, 1000 வாட்டு/(மீ•கெல்வின்), என்ற அளவில், வைரம் மற்றும் கிராஃபைட்டுடன் ஒப்பிடக்கூடிய அளவாகவும், உயர் வெப்பநிலைகளில் வைரத்தின் வெப்ப கடத்துதிறனை மிஞ்சுவதாகவும் ஆய்வாளர்கள் எல்.லிண்ட்சே, டி.ஏ.பிரோயிடோ மற்றும் டி.எல். ரெய்னெக் ஆகியோர் தெரிவித்துள்ளனர்.
# ஆஸ்திரேலிய உச்சநீதிமன்றம்

**ஆஸ்திரேலிய உச்ச நீதிமன்றம்** ஆஸ்திரேலியா நாட்டின் தலைநகர் கான்பெராவில் உள்ளது.
# ஆஸ்திரேலிய உச்சநீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் ஆஸ்திரேலியா அரசியலமைப்பு சட்டத்தின் படி கட்டமைக்கப்பட்டது. ஆஸ்திரேலிய உயர் நீதிமன்றம் ஆஸ்திரேலியாவின் உயர் நீதிமன்றம் மற்றும் ஆஸ்திரேலிய நீதிமன்றத்தின் மேல்முறையீட்டு நீதிமன்றத்தின் உச்ச நீதிமன்றமாகும். ஆஸ்திரேலியாவின் நாடாளுமன்றம் மற்றும் மாநிலங்களின் பாராளுமன்றங்கள் நிறைவேற்றும் சட்டங்களை மீறுவதற்கும், ஆஸ்திரேலியாவின் அரசியலமைப்பை விளக்குவதற்கும் இதன் மூலம் ஆஸ்திரேலியாவில் பெடரலிசம் உருவாவதற்கு சக்திவாய்ந்த விதத்தில் செயல்படுவதற்கும், அசல் மற்றும் மேல்முறையீட்டு அதிகார வரம்புகள் உள்ளன.
# ஆஸ்திரேலிய உச்சநீதிமன்றம்

## நீதிபதிகள்

### *தலைமை நீதிபதி*

தலைமை நீதிபதியாக திரு **சூசன் கிபெல்** பதவி வகிக்கிறார்.
# எகிப்து உச்ச நீதிமன்றம்

**எகிப்து உச்ச நீதிமன்றம்** எகிப்து நாட்டின் தலைநகர் கைரோவில் உள்ளது. இந்த உச்ச நீதி மன்றம் உயர் நீதிமன்ற மேல் முறையீட்டு மனுக்களை விசாரித்து தீர்ப்பினை வழங்கும். உயர் நீதிமன்றம் மற்றும் நிர்வாக நீதிமன்றங்களுக்கு இடையில் உள்ள பிரச்சனைகளை தீர்ப்பதற்கு இந் நீதிமன்றம் அதிகாரம் அளிக்கிறது
# எகிப்து உச்ச நீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் எகிப்து அரசியலமைப்பு சட்டத்தின் படி கட்டமைக்கப்பட்டது.
# எகிப்து உச்ச நீதிமன்றம்

## நீதிபதிகள்

நீதிபதிகள் எகிப்து நாட்டின் பிரதம மந்திரியால் நியமிக்கப்படுகிறார். நீதிபதிகளின் ஓய்வுக்கால வயது 70 ஆகும்.
# எகிப்து உச்ச நீதிமன்றம்

## நீதிபதிகள்

### *தலைமை நீதிபதி*

தற்போது தலைமை நீதிபதியாக அப்துல் வஹாப் அப்துல் ரஸாக் பதவி வகிக்கிறார்.
# ஜப்பான் உச்ச நீதிமன்றம்

**ஜப்பான் உச்ச நீதிமன்றம்** ஜப்பான் நாட்டின் தலைநகர் டோக்கியோவில் உள்ளது.  
இந்த நீதிமன்றம் ஜப்பான் அரசியலமைப்பு சட்டத்தின் படி கட்டமைக்கப்பட்டது.
# ஜப்பான் உச்ச நீதிமன்றம்

## நீதிபதிகள்

பிரதம மந்திரி நீதிபதிகளை நியமிப்பார். நீதிபதிகளின் பதவிக்காலம் 70 வயது வரை ஆகும்.
# ஜப்பான் உச்ச நீதிமன்றம்

## நீதிபதிகள்

### *தலைமை நீதிபதி*

தலைமை நீதிபதியாக நாடோ ஓட்டானி பதவி வகிக்கிறார்.
# பிலிப்பீன்சு உச்ச நீதிமன்றம்

**பிலிப்பீன்சு உச்ச நீதிமன்றம்** பிலிப்பீன்சு நாட்டின் தலைநகர் மணிலா வில் உள்ளது.
# பிலிப்பீன்சு உச்ச நீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் பிலிப்பீன்சு அரசியலமைப்பு சட்டத்தின் படி கட்டமைக்கப்பட்டது. உச்சநீதிமன்றத்தின் அதிகாரங்கள் 1987 ஆம் ஆண்டின் அரசியலமைப்பின் 8 வது பிரிவில் வரையறுக்கப்பட்டுள்ளன. இந்த செயல்பாடுகளை பொதுவாக நீதிபதிகள் மற்றும் நிர்வாக செயல்பாடுகள் என இரண்டாக பிரிக்கலாம். பிலிப்பைன்ஸ் உச்ச நீதிமன்றம் அதிகாரப்பூர்வமாக ஜூன் 11, 1901 ஆம் ஆண்டில் இரண்டாம் பிலிப்பைன் ஆணையத்தின் நீதித்துறை சட்டம் என அழைக்கப்படும் சட்டத்தின் 136 ஆம் இலக்கத்தின் வழியாக நிறுவப்பட்டது. அந்த சட்டத்தின் மூலம், பிலிப்பைன் தீவில் நீதித்துறை அதிகாரத்தை உச்ச நீதிமன்றம், சமாதான நீதிமன்றங்களின் முதல் நிகழ்வு மற்றும் நீதித்துறை ஆகியவற்றில் ஒப்படைக்கப்பட்டது. பிற நீதிமன்றங்கள் பின்னர் நிறுவப்பட்டன.
# பிலிப்பீன்சு உச்ச நீதிமன்றம்

## நீதிபதிகள்

15 நீதிபதிகள் பணியிடங்கள் உள்ளன.
# பிலிப்பீன்சு உச்ச நீதிமன்றம்

## நீதிபதிகள்

### *தலைமை நீதிபதி*

தற்போது தலைமை நீதிபதியாக மரியா லோர்டஸ் செரெனா பதவி வகிக்கிறார்.
# ஹெடௌதா

**ஹெடௌதா** (**Hetauda**) (, மத்திய நேபாளத்தின் பாக்மதி மாநிலத்தில் உள்ள மக்வான்பூர் மாவட்டத்தின் தலைமையிட நகரமும், துணை-நிலை மாநகராட்சியும் ஆகும்.  
2011 நேபாள மக்கள் தொகைக் கணக்கெடுப்பின் படி, ஹெடௌதா நகரத்தின் மக்கள் தொகை 1,54,660 1,53,875 ஆகும். இதில் ஆண்கள் 76,511 ஆகவும்; பெண்கள் 78,149 ஆகவும் உள்ளனர்.  
ஹெடௌதா நகரம் திரிபுவன் நெடுஞ்சாலை மற்றும் மகேந்திரா நெடுஞ்சாலைகள் கூடுமிடத்தில் அமைந்துள்ளது. ஹெடௌதா நகராட்சி 1969ல் நிறுவப்பட்டது.  
நேபாளத்தின் தலைநகரம் காட்மாண்டிற்கு தென்கிழக்கே 76 கி.மீ. தொலைவில் உள்ளது.
# ஹெடௌதா

## புவியியல்

மலைகளால் சூழ்ந்த, உள் தராய் சமவெளியில் ஹெடௌதா நகரம் உள்ளது. இந்நகரத்தின் வடக்கில் மகாபாரத மலைத்தொடர்களும்; தெற்கில் சிவாலிக் மலைத் தொடர்களாலும் சூழ்ந்துள்ளது. கண்டகி ஆறு
தப்தி ஆறு மற்றும் சமாரி ஆறுகள் இந்நகரத்தில் பாய்கிறது. கடல் மட்டத்திலிருந்து 300-390 மீட்டர் உயரத்தில் உள்ள ஹடௌதா நகரத்தின் மொத்த பரப்பளவு 261 ச.கி.மீ. ஆகும்.
# ஹெடௌதா

## பொருளாதாரம்

ஹெடௌதா தொழில் நகரம், குடிசைத் தொழில்கள் மற்றும் நடுத்தர தொழில்கள் கொண்டது.
# ஹெடௌதா

## இதனையும் காண்க

- நேபாள நகரங்கள்
# அகெல்பேடு

**அகெல்பேடு** (AkelPad) என்பது சி நிரலாக்க மொழியில் எழுதப்பட்ட உரைத்தொகுப்பி ஆகும். வின்டோசு வகை இயக்குதளங்களில் பயன்படுத்தும் நோக்கத்தோடு உருவாக்கப்பட்டது. நோட்பேடு உரைத்தொகுப்பிக்கு மாற்றாக உருவாக்கப்பட்டதாகத் தெரிவிக்கப்படும் இதில், அதனை விட அதிக வசதிகள் உள்ளன. அகெல்பேடு கட்டற்ற மென்பொருளாகவும், திறந்த மூல மென்பொருளாகவும் திகழ்கிறது. சோர்சுஃபோர்சிலிருந்து இதுவரை 30 இலட்சம் பதிவிறக்கங்கள் ஆகியுள்ளன.
# விக்கிப்பீடியா:Statistics/weekly/28-Jan-2018
# கே. டி. சந்தானம்

**கே. டி. சந்தானம்** (*K. D. Santhanam*) என்பவர் இந்தியத் தமிழ் நாடக, திரைப்பட நடிகரும், கதை வசனகர்த்தாவும், பாடலாசிரியருமாவார்.
# கே. டி. சந்தானம்

## தொழில் வாழ்க்கை

சந்தானம் மதுரையில் இயங்கி வந்த ஸ்ரீ மங்கள பால கான சபாவில் ஆசிரியராகப் பணியாற்றி இளம் பையன்களுக்கு நாடகத்துறைப் பயிற்சி அளித்து வந்தார். சந்தானம் ஒரு கண்டிப்பான ஆசிரியர். தவறிழைக்கும் பையன்களை பிரம்பால் ஓட ஓட விரட்டி அடிப்பார். இவரால் பயிற்றுவிக்கப்பட்ட சிவாஜி கணேசன் பின்னாளில் உலகப் புகழ் நடிகரானார். தனது முன்னேற்றத்துக்கு சந்தானம் கொடுத்த பயிற்சியே காரணம் என சிவாஜி கணேசன் கூறியதாக ஆரூர்தாஸ் அவரது சுயசரித நூலில் எழுதியுள்ளார்.
# கே. டி. சந்தானம்

## தொழில் வாழ்க்கை

### நடிகராக

ஒரு குணச்சித்திர நடிகராக சந்தானம் நூறு படங்களுக்கு மேல் நடித்துள்ளார்.  
*பாசமலர்* படத்தில் சிவாஜி கணேசனுக்கும் எம். என். ராஜத்துக்கும் திருமணம் ஏற்பாடு செய்யும் ஊர்ப் பெரியவர் *இராஜரத்தினம்* என்ற கதாபாத்திரத்தில் நடித்தார்.  
*ஆஹா என்ன பொருத்தம்* என்ற *ரகசிய போலீஸ் 115* என்ற திரைப்படப் பாடலில் இடையிடையே "அங்கே என்ன சத்தம்?" என்ற ஒரு அதிகாரக் குரல் கேட்கும். அது சந்தானத்தின் குரலே. இந்தப் படத்தில் அவர் நீலா என்ற கதாபாத்திரத்தில் நடித்த ஜெயலலிதாவின் தந்தை திரைப்படத் தயாரிப்பாளர் தனபால் முதலியார் என்ற கதாபாத்திரத்தில் நடித்தார்.  
*ஆசை முகம்* என்ற படத்தில் எம். ஜி. ஆரின் தந்தையாக நடித்தார்.
# கே. டி. சந்தானம்

## தொழில் வாழ்க்கை

### பாடலாசிரியராக

1950-களில் தமிழ்த் திரையுலகில் பல துறைசார் நிபுணத்துவம் பெற்ற பாடலாசிரியர்கள் இருந்தனர். உடுமலை நாராயண கவி, பட்டுக்கோட்டை கல்யாணசுந்தரம் ஆகியோர் இடதுசாரி மற்றும் திராவிட இயக்கம் தொடர்பான பாடல்களை எழுதினர். அ. மருதகாசி விவசாயத்துடன் தொடர்புடைய பாடல்களை எழுதினார். கு. மா. பாலசுப்பிரமணியம் இனிமையான பாடல்களை இயற்றினார். கண்ணதாசன் வாழ்க்கை, தத்துவம் தொடர்பான பாடல்களை எழுதினார். தஞ்சை ராமையாதாஸ் சாதாரண மக்களுக்குப் பிடித்த ஜனரஞ்சகமான பாடல்களை எழுதினார். இந்நிலையில் சந்தானம் சந்தக்கவி எனச் சொல்லப்படும் தாளக்கட்டுடன் கூடிய பாடல்களை இயற்றி தன் முத்திரை பதித்தார்.  
அவரது சந்தக் கவிகளில் குறிப்பிடத்தக்க ஒரு பாடல் 1957இல் வெளியான *அம்பிகாபதி* திரைப்படத்தில் இடம்பெற்ற *தமிழ் மாலை தனைச் சூடுவாள்* என்ற பாடலாகும். கதையின்படி அம்பிகாபதி 100 பாடல்கள் பாட வேண்டும். இந்தக் காட்சிக்காக சந்தானம் ஐந்து பாடல்கள் எழுதினார். இவற்றை வைத்து நூறு பாடல்களைப் பாடுவதாக காட்சி அமைப்பு செய்யப்பட்டது. இந்த முறையில் ஐந்தாவது பாடல் 99-ஆவது பாடலாக அமைந்தது. பாடும் புலவன் உணர்ச்சி வசப்படுகிறான். கடைசிப் பாடலின் இறுதி ஐந்து வரிகளை ஒரே மூச்சில் பாடுகிறான். இந்த ஐந்து வரிகளின் சொற்பிரவாகம் கேட்பவர்களை மெய்மறக்கச் செய்தது. இந்தப் பாடல் சந்தானத்தின் *முத்திரைப் பாடல்* என்று சொல்லப்படுகிறது.  
*மெல்லத் திறந்தது கதவு* என்ற திரைப்படத்தில் இடம்பெற்ற *வா வெண்ணிலா* என்ற தனது பாடலுக்கு *சண்டிராணி* (1953) படத்திற்காக சந்தானம் இயற்றிய *வான் மீதிலே இன்பத் தேன் மாரி பெய்யுதே...* என்ற பாடல் தான் உத்வேகம் கொடுத்ததாக இசைஞானி இளையராஜா கூறியிருக்கிறார்.  
1950-ஆம் ஆண்டில் வெளியான விஜயகுமாரி என்ற திரைப்படத்தில் சந்தானம் எழுதிய லாலு லாலு என்ற நடனப் பாடலை வைஜயந்திமாலா பாடியிருக்கிறார். அக்காலத்தில் இப்பாடல் பிரபலமானது.  
குறிப்பிடத்தக்க பல பாடல்களை சந்தானம் இயற்றியுள்ளார்.
# கே. டி. சந்தானம்

## திரைப்பங்களிப்பு

**நடிகர், பாடலாசிரியர்**
| ஆண்டு | திரைப்படம் | பாடலாசிரியர் | நடிகர் | குறிப்புகள் |
| --- | --- | --- | --- | --- |
| 1948 | வேதாள உலகம் |  |  |  |
| 1950 | பாரிஜாதம் |  |  |  |
| 1950 | விஜயகுமாரி |  |  |  |
| 1951 | கைதி |  |  |  |
| 1951 | மோகனசுந்தரம் |  |  |  |
| 1951 | சுதர்சன் |  |  |  |
| 1952 | சின்னதுரை |  |  |  |
| 1952 | காதல் |  |  |  |
| 1952 | வேலைக்காரன் |  |  |  |
| 1953 | அழகி |  |  |  |
| 1953 | சண்டிராணி |  |  |  |
| 1953 | தேவதாஸ் |  |  |  |
| 1953 | மருமகள் |  |  |  |
| 1954 | கல்யாணம் பண்ணியும் பிரம்மச்சாரி |  |  |  |
| 1955 | கோமதியின் காதலன் |  |  |  |
| 1955 | மேனகா |  |  |  |
| 1955 | முதல் தேதி |  |  |  |
| 1957 | அம்பிகாபதி |  |  |  |
| 1957 | சக்கரவர்த்தி திருமகள் |  |  |  |
| 1957 | மணமகன் தேவை |  |  |  |
| 1958 | பதி பக்தி |  |  |  |
| 1958 | எங்கள் குடும்பம் பெரிசு |  |  |  |
| 1959 | தாய் மகளுக்குக் கட்டிய தாலி |  |  |  |
| 1960 | ஆடவந்த தெய்வம் |  |  |  |
| 1960 | ஆளுக்கொரு வீடு |  |  |  |
| 1960 | கடவுளின் குழந்தை |  |  |  |
| 1960 | கைராசி |  |  |  |
| 1960 | கவலை இல்லாத மனிதன் |  |  |  |
| 1960 | விஜயபுரி வீரன் |  |  |  |
| 1961 | குமார ராஜா |  |  |  |
| 1961 | நல்லவன் வாழ்வான் |  |  |  |
| 1961 | பாலும் பழமும் |  |  |  |
| 1961 | பாசமலர் |  |  |  |
| 1962 | ஆடிப்பெருக்கு |  |  |  |
| 1962 | செந்தாமரை |  |  |  |
| 1963 | ஏழை பங்காளன் |  |  |  |
| 1963 | காஞ்சித் தலைவன் |  |  |  |
| 1964 | பாசமும் நேசமும் |  |  |  |
| 1965 | ஆசை முகம் |  |  |  |
| 1965 | கலங்கரை விளக்கம் |  |  |  |
| 1968 | பூவும் பொட்டும் |  |  |  |
| 1968 | ரகசிய போலீஸ் 115 |  |  |  |
| 1969 | அக்கா தங்கை |  |  |  |
| 1969 | வா ராஜா வா |  |  |  |
| 1970 | திருமலை தென்குமரி |  |  |  |
| 1971 | கண்காட்சி |  |  |  |
| 1971 | குலமா குணமா |  |  |  |
| 1972 | அகத்தியர் |  |  |  |
| 1972 | சங்கே முழங்கு |  |  |  |
| 1973 | காரைக்கால் அம்மையார் |  |  |  |
| 1973 | ராஜராஜ சோழன் |  |  |  |
| 1973 | திருமலை தெய்வம் |  |  |  |
| 1977 | ஸ்ரீ கிருஷ்ணா லீலா | } |  |  |
# கே. டி. சந்தானம்

## திரைப்பங்களிப்பு

### கதை வசனகர்த்தா

1. சின்னதுரை
# பண்டைத் தமிழகத்தின் விவசாயம்

சங்க காலத்தில், ( கி.மு 600-கி.பி 200 ) தமிழர்களின் வாழ்க்கையின் முதன்மைப் பகுதியாக வேளாண்மை இருந்தது. இது வாழ்க்கைக்கு அவசியமான ஒன்றாக கருதப்பட்டது, எனவே அனைத்து தொழில்களைவிட இது முதன்மை வகித்தது. உழவர்கள் சமூக நிலையில் மேல் நிலையில் இருந்தனர். அவர்கள் உணவு தானிய உற்பத்தியாளர்களாக இருந்ததால், சுய மரியாதையுடன் வாழ்ந்தனர். சங்க காலத்தின் துவக்கக் கட்டங்களிலேயே வேளாண் தொழில் பழமையானதாக இருந்தது, ஆனால் நீர்ப்பாசனம், உழவு, எருவிடுதல், சேமிப்பு, விநியோகம் ஆகியவற்றில் முன்னேற்றத்துடனும் செயல்திறன் கொண்டதாகவும் இருந்தது. பண்டைய தமிழர்கள் பல்வேறு விதமான மண்வகைகள், அவற்றில் பயிரிடப்படும் பயிர் வகைகள் அந்தந்த பகுதிகளுக்கு பொருத்தமான பல்வேறு நீர்ப்பாசன முறைகளை அறிந்திருந்தனர். இவை தற்போது சென்னை, தஞ்சாவூர் பாசண முறைகளாக உள்ளன.
# பண்டைத் தமிழகத்தின் விவசாயம்

## நில வகைப்பாடு

நெல் வயல்]]
சங்க இலக்கியங்களில் குறிப்பிடப்படும் தமிழ் நாட்டின் ஐவகை நிலப் பிரிவுகளில், மருத நிலப்பிரிவு மிகவும் வளமான நிலப்பகுதியாக இருந்ததால் சாகுபடிக்கு மிகவும் ஏற்றதாக இருந்தது. ஒரு விவசாயியின் செழிப்பானது சூரிய ஒளி, பருவ மழை, மண் வளம் ஆகியவற்றைப் பெறுவதைப் பொறுத்து அமைகிறது. இயற்கையின் இந்த கூறுபொருட்களில், பண்டைய தமிழர்களால் சூரிய ஒளி என்பது தவிர்க்க முடியாதது எனக் கருதப்பட்டது, ஏனென்றால் மழை பொய்தால் மற்ற பாசன முறைகளைப் பயன்படுத்தலாம், மண் இயற்கையிலேயே வளமற்றதாக இருந்தால், செயற்கையாக உரமிட்டு மண்ணை வளப்படுத்த இயலும். அவர்கள் நில வளத்தை அடிப்படையாகக் கொண்டு நிலங்களை வேறுபடுத்தி, அந்த மண் வகைக்கு ஏற்றவாறு பயிர்களைப் பயிரிட்டனர். அவை *வன்புலம்* (கடினத் தரை), மென்புலம் (வளமான நிலம்), பின்புலம் (உலர் நிலம்), *களர்நிலம்* அல்லது உவர்நிலம் (உப்பு நிலம்) போன்றவை ஆகும். முல்லை மற்றும் குறிஞ்சி நிலப் பகுதிகளில் இருந்த *வன்புலம்* பெருமளவு விளைச்சலைக் கொடுக்கக்கூடியதாக இல்லை, அதே நேரத்தில்* மென்புலம்* நல்ல விளைச்சல் தரக்கூடியதாக இருந்தது. குறைந்த நீர்ப்பாசன வசதிகள் கொண்டதால் *பின்புலம்* மானாவரி பயிர்கள் பயிரிடப்படும் இடமாக இருந்தது. களர்நிலம் சாகுபடிக்கு தகுதியற்றது ஆகும். அக்காலத்தில் சில மண் வகைகளை அவர்கள் அறிந்திருந்தனர், வண்டல் மண் செம் மண், கரிசல் மண், செந்நிறக் களிமண் மணல் மண் ஆகியவை ஆகும் மேலும் ஒவ்வொரு வகை மண்ணிலும் என்னென்ன பயிர்கள் விளையும் என்பதை அறிந்திருந்தனர்.
# பண்டைத் தமிழகத்தின் விவசாயம்

## உற்பத்தி

பழங்காலத் தமிழகத்தில் பரவலாக நெல், கரும்பு, சிறுதானியங்கள், மிளகு, பருப்புவகைகள், தென்னை, அவரை, பருத்தி, வாழை, புளி, சந்தணம் போன்றவை பயிரிடப்பட்டன. நெல் முதன்மைப் பயிராக இருந்தது. பல்வேறு வகையான நெற்பயிர்களாக *வெண்நெல்*, *செந்நெல்*, *புதுநெல்*, *ஐவனநெல்,* *தோராய்* போன்ற நெல் வகைகள் மருத நிலப்பகுதியில் பயிரிடப்பட்டன. *செந்நெல்* மற்றும் *புதுநெல்லலில்* பல வேறுபட்ட வகைகள் இருந்தன. மிகவும் வளமான மருத நிலத்தில், ஒரு *வேலி* நிலத்தில் 1000 *கலம்* நெல் விளைந்தது. மருத நிலத்தை ஒட்டி அதைச் சார்ந்த பகுதிகளிலும் விவசாயிகள் வாழ்ந்தனர். ஒவ்வொரு வீட்டிலும் பலா, தென்னை, பனை, பாக்கு போன்ற மரங்கள் இருந்தன. வீடுகளுக்கு முன்னால் மஞ்சள் செடிகளும் வீடுகளுக்கு பின்னால் பூந்தோட்டங்களும் வளர்க்கப்பட்டன. முல்லை நில மக்கள் பழ மரங்கள் மற்றும் கால்நடைகள வளர்ப்பு ஆகிய பணிகளைச் செய்தனர். கரும்பு உற்பத்தியாளர்கள் கரும்புச் சாறை இயந்திரங்களைக் கொண்டுப் பிழிந்தனர். சில இடங்களில், பயிர் சுழற்சி முறை பின்பற்றப்பட்டது - பருத்தி மற்றும் தினை ஒரே நேரத்தில் சாகுபடி செய்யப்பட்டன, அதன் பிறகு, அவரையானது அதே நிலத்தில் பயிரிடப்பட்டது. அங்கு, பொதுவாக, உபரி உற்பத்தி இருந்தது. ஒவ்வொரு கிராமமும் கிட்டத்தட்ட தன்னிறைவு பெற்றவையாக இருந்தன. தேவைப்பட்டால் மட்டுமை அண்டை கிராமங்களில் இருந்து கூடுதல் பொருட்கள் வாங்கப்பட்டன. நெலுக்கு பண்டமாற்றாக உப்பு வணிகர்களான உமணர்களால் உப்பு விற்கப்பட்டது. பழங்கால தமிழகத்தின் நகர மையங்களின் வளர்ச்சிக்கான காரணங்களில் ஒன்றாக கிராமங்களின் வேளாண் உபரி இருந்தது. மன்னர்களும் இந்த உபரி உற்பத்தியை நம்பியே இருந்தனர், ஏனென்றால் படைவீரர்கள் மற்றும் தொழிலாளிகளுக்கான ஊதியமாக தானியங்களே வழங்கப்பட்டன. இந்தக் காரணிகளால் உற்பத்திக்கான தேவை மிகுந்து இருந்தது, இது வேளாண்மையின் வேகத்தை அதிகரித்தது.
# பண்டைத் தமிழகத்தின் விவசாயம்

## உத்திகளும் கருவிகளும்

சங்க காலத்தில் மிகவும் திட்டமிட்ட முறையில் சாகுபடி செய்தனர். உழுதல், விதைத்தல் உரமிடுதல், களையெடுப்பு, நீர்ப்பாசனம் , பயிா் பாதுகாப்பு ஆகியவற்றைச் சரியான முறையில் செய்தால் செல்வராக வாழலாம் என்று அறியப்பட்டது. திருவள்ளுவர் தன் *திருக்குறளில்*, ஒரு நல்ல மகசூலை பெறுவதற்காக இந்த அனைத்து செயல்களையும் கவனமாக செய்யவேண்டிய அவசியத்தை வலியுறுத்துகிறார். நெற் கழநிகள் காளைகளின் உதவியுடன் உழப்பட்டன. கழநியில் தழைகளை விவசாயிகள் தங்கள் கால்களில் மிதித்து மூழ்கடித்தனர். நாற்றுகள் வளர்ந்த பின்னர் அவை இடம் மாற்றி நடப்பட்டன. பயிர் முதிர்ந்தவுடன் அவை அறுவடை செய்யப்பட்டன. இடைக்காலத்தில் அவ்வப்போது களைகள் எடுக்கப்பட்டன. அறுவடையான நெற்பயிரை களத்துக்கு கொண்டுவந்து அவற்றை தரையில் தட்டி நெல்மணிகள் பிரிக்கப்பட்டன. நெல் மணிகள் சேகரிக்கப்பட்டு, அளவிடப்பட்டு, சரியான கொள்கலன்களில் சேமிக்கப்பட்டன. சிறுதானியங்கள் பின்புலம் (புஞ்சை) அல்லது வறண்ட நிலங்கள் கொண்ட குறிஞ்சி நிலப் பகுதிகளில் பயிரிடப்பட்டன. பயிர் சுழற்சி முறை பின்பற்றப்பட்டது - உதாரணமாக, ஒரே பருவத்தில் பருத்தி மற்றும் சிறுதானியங்கள் பயிரிடப்பட்டன, அதற்குப் பிறகு அவரை பயிரிடப்பட்டது.  
விவசாயத்தின் உழவு, அறுவடை போன்றவற்றிற்குத் தேவைப்பட்ட பல்வேறு கருவிகள் தயாரிக்கப்பட்டன. அடிப்படை கருவியான ஏர் *மெலி*, *நாஞ்சில்*, *கலப்பை* என்றும் அழைக்கப்பட்டது. ஏரானது மரத்தாலோ இரும்பாலோ அல்லது எஃகுச் சட்டத்தாலோ செய்து, அதில் கூரிய அலகைப் பூட்டி மண்ணை கிண்ட பயன்படுத்தப்பட்டது. மாடு அல்லது எருமை ஆகியவற்றில் பூட்டப்பட்ட இது மண்ணைத் தளர்வாக்கி கீழ்மேலாகக் கிளறப் பயன்பட்டது. பயிரிடும் நிலத்தை சமன்படுத்த மரத்தாலான பரம்பு அல்லது மரம் என்ற கருவி பயன்படுத்தப்பட்டது. பள்ளியாடுதல் (பலுக்கை ஓட்டுதல்) என்பது களை அகற்றவும் பயிர்களுக்கு உள்ள நெறுக்கத்தைக் குறைக்கவும் பயன்படுத்தப்பட்டது. இது ஒரு மரச் சட்டத்தில் பொறுத்தப்பட்ட உலோக அல்லது மரப் பற்களைக் கொண்டிருக்கும் இந்த சட்டத்தை மாடுகளின் உதவியுடன்வயலில் களையை சுத்தம் செய்யப்பட்டது. கார் காலத்தில் பெய்த மழையின் ஈரம் உலர்தற்குள் நிலத்தைப் பல முறை உழுவர். நன்செய் நிலத்தில் உழும் போது ஏற்படும் கட்டிகளை உடைக்க "தளம்பு" என்ற ஒரு வித கருவியைப் பயன்படுத்தியுள்ளனர். விளைந்த கரும்பினை வெட்டி எடுத்து அதிலிருந்து சாறினைப் பிரித்தெடுக்க கரும்பு பிழி எந்திரம் பயன்படுத்தப்பட்டதைப் புறநானூறு காட்டுகிறது
விவசாயிகள் ஆழமான கிணறுகளிலிருந்து தண்ணீரைப் பாசணத்துக்கு எடுக்க *கபிலை* என்ற தொழில் நுட்பத்தைப் பயன்படுத்தினர். ஆழமற்ற கிணறுகளில் இருந்து நீரை மேலேற்ற *ஏற்றம்* என்ற அமைப்பைப் பயன்படுத்தினர். விலங்குகள் மற்றும் பறவைகளிடம் இருந்து பயிர்களைப் பாதுகாக்கும் வேலையில் இளம் பெண்களும் மற்றும் அடித்தட்டு வர்க்க விவசாயிகளும் ஈடுபட்டனர். இளம் பெண்கள் பறவைகளை விரட்ட ஒலி எழுப்பும் கருவிகளைப் பயன்படுத்தினர், *குறவன்*, *குறத்தியர்* பறவைகள், யானைகள் போன்றவற்றை விரட்ட கவண் என்னும் கவண்வில்லைப் பயன்படுத்தினர். இந்தக் கவணைக் கொண்டு குறிபார்த்து விலங்கைக் கொல்ல இயலும் என்றுக் கூறப்படுகிறது. மேலும் தீப்பந்தங்கள் மற்றும் ஊதல்கள் ஆகியவற்றைக் கொண்டும் காட்டு விலங்குகளை வயல்களில் இருந்து விரட்டப் பயன்படுத்தப்படுத்தப்பட்டன. முற்றிய நெல் மற்றும் சோளக் கதிர்களை அறுவடை செய்ய அரிவாள் பயன்படுத்தப்பட்டது. நெல்லை விவசாய தொழிலாளர்கள் களத்தில் தூற்றி பைகளில் அடைத்து கொண்டுபோய் சேமித்தனர்.
# பண்டைத் தமிழகத்தின் விவசாயம்

## நீர்ப்பாசனம்

சங்க காலத்தின் துவக்கத்தில், மக்கள் விவசாயத்திற்கு தேவைப்பட்ட நீர்த் தேவைக்கு மழையையே பெருமளவு நம்பி இருந்தனர். ஆனால், பெருகிய மக்கள்தொகையால் அதற்கேற்ப அதிகரித்த உணவுத் தேவையானது, நீர்ப்பாசன முறைகளை மேம்படுத்த வேண்டிய சூழலை உருவாக்கியது. இந்த நோக்கத்திற்காக உருவாக்கப்பட்டவையே குளங்கள், ஏரிகள், அணைகள் போன்ற முக்கிய நீர் சேமிப்பு அமைப்புகள் ஆகும். பாசனத்திற்கான நீரை ஒழுங்குபடுத்துவதற்காக மதகுகள், மற்றும் அடைப்புகளை அமைத்தனர். சிலசமயம் ஆற்றில் ஏற்படும் வெள்ளத்தைக் கட்டுப்படுத்தவும், நீர் பாசனத்திற்கு தண்ணீர் திருப்பவும் மண் கரைகள் எழுப்பப்பட்டன. காவிரி, பெரியாறு, தமிரபரணி ஆகிய ஆற்றுப் பகுதிகளில் கால்வாய்களை அமைத்து நேரடி நீர்ப்பாசனம் என்பது சாத்தியமான ஒன்றாக இருந்தது. இந்தக் காலகட்டத்தில் காவேரி ஆற்றில் கட்டப்பட்ட கல்லணை, உலகிலேயே பழமையான நீர் ஒழுங்கு அமைப்பு என்று கருதப்படுகிறது. காவேரி, பெண்ணாறு, பாலாறு, வைகை, தாமிரபரணி ஆகியவை தமிழகத்தின் வயல்களுக்கும் குடிநீருக்கும் நீரைக் கொண்டுவந்த முக்கிய ஆறுகள் ஆகும். குளங்கள் மற்றும் நீர்த்தேக்கங்களில் சேமிக்கப்படும் நீர் வாய்க்கால்கள் மூலம் பாசனத் தேவைகளுக்குப் பயன்படுத்தப்பட்டன. பாலாறு, காவேரி, வைகை ஆற்றுப் படுகைகளில் வசந்தக் காலத்தில் கால்வாய்ப் பாசனம் குறிப்பிடத்தக்க அளவு இருந்தது. இரண்டாவது போக விவசாயத்துக்கு, இந்த தண்ணீர் மிகவும் பயனுள்ளதாக இருந்தது. இந்தக் காலகட்ட மக்கள் நிலத்தடி நீர் ஓட்டத்தையும் அங்கு கிணறு வெட்டவும் கற்றிருந்தனர். கிணற்று நீரைப் பாசனத்துக்கு இறைக்க மாடுகளும் எருமைகளும் பயன்படுத்தப்பட்டன. நீர் இருப்பு குறைவாக இருந்து தேவை கூடுதலாக இருக்கும்போது, தண்ணீரை சரியாக விநியோகிப்பது கிராம அதிகாரிகளின் கடமையாக இருந்தது. ஏரிகள் மற்றும் நீர்த்தேக்கங்களைக் கண்காணித்து காக்கவும், நீர் விநியோகத்தை ஒழுங்குபடுத்தவும் பகல் மற்றும் இரவுக் காவல் காரர்கள் பணியாற்றினர்.
# மாவுப்பூச்சி

**மாவுப்பூச்சி** (*Mealybugs*) என்பது ஒரு வகைப் பூச்சி ஆகும். இவை ஈரப்பமான, வெப்பமான காலநிலை உள்ள பகுதிகளில் காணப்படுகின்றன. இதில் பலவகையானவை தீங்குயிர்களாக கருதப்படுகின்றன. இவை தாவரங்களில் இருந்து அதன் சாறை உறிஞ்சி வாழ்பவை. இவை பசுமைக் குடில் தாவரங்கள், வீட்டுத் தாவரங்கள் வீட்டில், துணை வெப்பமண்டல மரங்கள் போன்றவற்றிற்கு நோய்ப் பரப்பியாக செயல்படுகிறது. ஒரு தாவரத்தின் மீது மாவுப்பூச்சிகள் எண்ணிக்கையில் அதிகரிக்கும்போது, தாவரங்கள் இறக்க நேரிடலாம்.
# மாவுப்பூச்சி

## பரவல்

உலகின் அனைத்துப் பகுதிகளிலும் மாவுப்பூச்சிகள் உள்ளன. என்றாலும் மிகவும் வெப்பமான பகுதிகளில் மட்டுமே மிகுதியாக காணப்படுகின்றன, மற்றும் குளிர்ந்த நாடுகளில் உள்ள பசுமைக் குடில் மற்றும் பிற கட்டிடங்களில் பரவியுள்ளன. இவை ஆர்க்டிக் அல்லது அண்டார்டிக்கில் காணப்படுவதில்லை, ஒருவேளை ஏதாகினும் கட்டிடங்களில் இருக்கலாம் அதைத் தவிர வேறு எங்கும் இல்லை.
# மாவுப்பூச்சி

## விளக்கம்

இந்தப் பூச்சிகளில் ஆண் பூச்சிகளுக்கு இறக்கை உண்டு. ஆனால் பெண் பூச்சிகளோ பறக்க முடியாதவை. சில வகை பெண் பூச்சிகள் நடக்கக் கூடியன.  
பெண் மாவுப்பூச்சிகளே தாவரச் சாறை உறிஞ்சி வாழ்கின்றன. தாவரப் பிளவுகள், வேர்கள், பழத்தின் அடிப்பகுதிகளில் இருந்து சாறை எடுக்கின்றன. தாவரங்களோடு ஒட்டியிருக்கும் இவை, சாறை எடுக்கும்போது தங்களைப் பாதுகாத்துக்கொள்ள மாவு போன்ற படலத்தைச் சுரக்கின்றன. அதனால் இவை வாழும் தாவரத் தண்டுகள் மாவைப் பூசியது போன்று காணப்படும்.  
தாவரங்களில் இருந்து சாறை உறிஞ்சும் மாவுப்பூச்சிகள் அதைத் தேனாக மாற்றுகிறன. இதை எறும்புகள் உணவாகக் கொள்கின்றன. அதேநேரம் மாவுப்பூச்சிகளை ஒரு தாவரத்திலிருந்து மற்றொரு தாவரத்துக்கு எறும்புகளே எடுத்துச் சென்று பரப்புகின்றன. எறும்புகளும் மாவுப்பூச்சிகளும் இப்படி இணக்கமான உறவைப் பராமரிக்கின்றன.
# கிழக்கு ஆசிய கூட்டமைப்பு

<div lang="en" dir="ltr"><div><div>Collapsible list</div></div></div>
**கிழக்கு ஆசிய உச்சிமாநாடு** (EAS)
என்பது கிழக்கு ஆசிய, தென்கிழக்கு ஆசிய மற்றும் தெற்காசிய
நாடுகளை சேர்ந்த தலைவர்கள் கலந்துகொள்ளும் வருடாந்திர கூட்டம் ஆகும்.
16 உறுப்பு நாடுகளுடன் 2005 ஆம் ஆண்டில் தொடங்கப்பெற்ற இவ்வமைப்பில் உறுப்பினர் எண்ணிக்கை விரிவடைந்தது தற்போது 18 நாடுகள் உள்ளன. ஆறாவது மாநாட்டில் அமெரிக்கா மற்றும் ரஷ்யா இவ்வமைப்பில் உறுப்பு நாடுகளாக இணைந்தன.
# தெரசா தில்வின் இலெவலின்

**தெரசா தில்வின் இலெவலின்** *(Thereza Dillwyn Llewelyn)* (1834 – பிப்ரவரி 1926) ஒரு வேல்சு வானியலாளர் ஆவார். இவர் ஒளிப்படவியலில் வல்லவர் ஆவார்.
# தெரசா தில்வின் இலெவலின்

## தகைமையும் ஆவணங்களும்

பிரித்தானிய அருங்காட்சியகம் 2012 இல் தெரசா தில்வின்/சுட்டோரி மாசுகெலின் ஒளிப்பட ஆவணத்தைக் கையகப்படுத்தியது. இதில் தெரசாவின் இதழ்களும் நினைவுகளும் ஒளிப்படங்களும் உள்ளன.
# ஜி. குப்புசாமி நாயுடு

**ஜி. குப்புசாமி நாயுடு** (*G.Kuppuswamy Naidu*, 1884-1942) இந்தியாவின் முன்னோடி தொழில் முனைவோர்களில் ஒருவராவர். இவர் 1910ல் கோயமுத்தூர் நகரத்தில், பருத்தி பஞ்சு மூலம் நூல் மற்றும் துணி தயாரிக்கும் லெட்சுமி ஆலையை நிறுவினார்.  
பின்னர் உடுமலைப் பேட்டை மற்றும் கோவில்பட்டி நகரங்களில் லெட்சுமி ஆலையின் கிளைகளை நிறுவினார்.  
விசைத்தறிகளையும், நெசவாலைகளுக்குத் தேவையான உதிரி பாகங்களையும் உற்பத்தி செய்ய **லெட்சுமி மெசின் ஒர்கஸ்** (LMW) எனும் தொழிற்சாலையை கோயம்புத்தூர், பாப்பநாயக்கன் பாளையத்தில் நிறுவினார்.
மேலும் ஏழை மக்கள் மற்றும் தொழிலாளர்களின் நலனுக்காக பள்ளிகள் மற்றும் மருத்துவமனைகள் அமைத்துக் கொடுத்தார்.
# ஜி. குப்புசாமி நாயுடு

## குடும்பம்

ஜி. குப்புசாமி நாயுடுவின் மகன்கள் ஜி. கே. தேவராஜுலு மற்றும் ஜி. கே. சுந்தரம் ஆவார். இவரது மகன்கள், லெட்சுமி ஆலை நிறுவனத்தை மேம்படுத்தினர்.
# பாசுகல் எகிரன்பிரிவுண்டு

**பாசுகல் எகிரன்பிரிவுண்டு** *(Pascale Ehrenfreund)* (பிறப்பு:1960, வியன்னா) ஓர் ஆசுத்திரிய வானியற்பியலாளர் ஆவார். இவர் வியன்னா பல்கலைக்கழகத்தில் இருந்து மூலக்கூற்று உயீரியலில் முதுவர் பட்டமும் வானியற்பியலிலும் வான்வேதியியலிலும் முனைவர் பட்டமும் பெற்றார். வெப்சுட்டர் இலெய்டனில் இருந்து மேலாண்மையியலிலும் தலைமையேற்பிலும் முதுவர் பட்டமும் பெற்றுள்ளார். விண்வெளிக்கொள்கையின் ஆராய்ச்சிப் பேராசிரியராகவும் ஜார்ஜ் வாழ்சிங்டன் பல்கலைக்கழகத்தில் பன்னாட்டுச் செயல்பாடுகள் பதவியையும் ஏற்பதற்கு முன்பு நிய்மேகனில் இருந்த இராடுபோர்டு பல்கலைக்கழகத்திலும் இலெய்டன் பல்கலைக்கழகத்திலும் நெதர்லாந்து ஆம்சுட்டர்டாம் பல்கலைக்கழகத்திலும் பேராசிரியராக இருந்துள்ளார். இவர் ஆசுத்திரிய அறிவியல் நிதியின் முதல் பெண் தலைவராவார். இவர் 2015 இல்செருமானிய வான், விண்வெளி மையத்தின் முதன்மைச் செயல் அலுவலராகத் தேர்வு செய்யப்பட்டார். இவர் தான் செருமனியின் மிகப்பெரிய ஆராய்ச்சி நிறுவனத்தைத் தலைமையேற்று நட்த்திய முதல் பெண்மணி ஆவார்.
# பாசுகல் எகிரன்பிரிவுண்டு

## கல்விக்கழகங்களிலும் குழுக்களிலும் வகித்த உறுப்பினர் தகைமைகள்

- 2016- Vice President International Astronautical Federation
- 2016- Vice Chancellor, International Space University
- 2015- Vice President, Helmholtz Association (Aeronautics-Space-Transportation)
- 2015- Board of Trustees, University Space Research Association USRA, Region III
# ருது சம்ஹாரம்

***ருது சம்ஹாரம்*** (Ṛtusaṃhāra often written ***Ritusamhara***), (தேவநாகரி: ऋतुसंहार; ऋतु , "பருவங்கள்"; संहार , "தொகுப்பு") இந்நூல் சமசுகிருத கவிஞர் காளிதாசரின் புகழ்பெற்ற முதல் கவிதைப் படைப்பாகும். இது நீண்ட சமசுகிருத மொழியின் செய்யுள் காவியம் ஆகும். ஆறு தொகுதிகள் கொண்ட ருது சம்ஹாரம் நூல், மாறிவரும் பருவங்களுக்கு ஏற்ப காதலர்கள் வினையாற்றுவது சித்தரிக்கப்படுகிறது.  
ஆறு காண்டங்கள் கொண்ட இப்படைப்பில் கோடை முதல் வசந்த காலம் வரையிலான ஆறு பருவங்களை சித்தரிக்கும் இயற்கையின் அழகிய வர்ணனைகளை வழங்குகின்றன . ஜோயல். ஜெ. நோபல் (Joel J. Nobel ) மற்றும் பேராசிரியர் ஏ.பி. கீத் ஆகியோர் தங்கள் எழுத்துக்களில் ரிது சம்ஹாரத்தை காளிதாசரின் உண்மையான மற்றும் முதல் படைப்பாக நிறுவியுள்ளனர்.  
காளிதாசர் படைத்த காவியங்களில், ருது சம்ஹாரம் காலத்தால் முந்தியது என வட மொழி இலக்கியவாதிகள் கருதுகின்றனர்.இந்நூலை பருவங்களின் மாலை என்றும் அழைப்பர். இந்நூலில் இளம் காதலர்களின் சிற்றின்ப காதலை வெளிப்படுத்தும் சிருங்கார ரசம் அதிக அளவில் உள்ளது.
# ருது சம்ஹாரம்

## பருவங்கள்

சித்திரை, வைகாசி மாதங்களின் **வசந்த ருது** (இளவேனில் காலம்), ஆனி, ஆடி மாதங்களுக்கான **கிருஷ்ம ருது**, (முதுவேனில்காலம்), ஆவணி மற்றும் புரட்டாசி மாதங்களுக்கான **வர்ச ருது** (மாரிகாலம்), ஐப்பசி மற்றும் கார்த்திகை மாதங்களுக்கான **சரத் ருது** (கூதிர்காலம்), மார்கழி மற்றும் தை மாதங்களுக்கான **ஹேமந்த ருது** (முன்பனிக்காலம்), மாசி மற்றும் பங்குனி மாதங்களுக்கான **சிசிர ருது** (பின்பனிக்காலம்) எனும் ஆறு இந்தியப் பருவங்களை கவிதை நயத்துடன் *ருது சம்ஹாரம்* நூல் விளக்குகிறது..
# ருது சம்ஹாரம்

## தழுவல்கள்

நாடக எழுத்தாளரும், இயக்குனருமான *ரத்தன் தியாம்* என்பவர், 2002ல் நான்காவது பாரத வர்ணப் பெருவிழாவின் போது, காளிதாசரின் ருது சம்ஹாரம் காவியத்தை தழுவி ஒரு நாடகத்தை அரங்கேற்றினார்.
# ருது சம்ஹாரம்

## மொழிபெயர்ப்புகள்

ருதுசம்ஹாரம் முதன்முதலில் கொல்கத்தாவில் 1792ல் சர் வில்லியம் ஜோன்சால் திருத்தப்பட்டது. 1840ஆம் ஆண்டில் பி. வான் போயிலன் என்பவரால் இலத்தீன் மற்றும் ஜெர்மன் மொழிபெயர்ப்புகளுடன் மற்றொரு பதிப்பு வெளியிடப்பட்டது. 1906 ஆம் ஆண்டில் மணிராமின் சமஸ்கிருத விளக்கவுரையுடன் நிர்ணயசாகர் பிரஸ் இந்த படைப்பை வெளியிட்டது. ருது சம்ஹாரம் காவியத்தை முதன் முதலில், தமிழ் மொழியில் தி. சதாசிவ ஐயர் என்பவர் 1950ல் தமிழ் மொழியில் எழுதி வெளியிட்டுள்ளார். இக்காவியம் ஆங்கிலம், இந்தி, மராத்தி, தெலுங்கு, வங்காள மொழி மற்றும் கன்னட மொழிகளில் மொழிபெயர்க்கப்பட்டுள்ளது.
# அகரா ஏரி

**அகரா ஏரி (Agara lake) **ஒரு 98-ஏக்கர் பரப்பளவுள்ள அகரா,பெங்களூர்பகுதியில் அமைந்துள்ள இயற்கையான ஏரியாகும். ஏரியின் ஒரு முனையில் பூங்கா ஒன்று அமைந்துள்ளது. ஏரியை மெதுவோட்டத்திற்கான வழித்தடப்பாதை ஒன்று சுற்றிச் சூழ்ந்துள்ளது. துார்வாரும் பணியானது உபரி நீரை வெளியேற்றும் பொருட்டும், வண்டல் மண்படிவுகளை நீக்கவும் மேற்கொள்ளப்பட்டது. ஆகத்து2017இல் இந்த ஏரி தன் முழுக்கொள்ளவை எட்டியது. பலவகையான கூழைக்கடா போன்ற நீர்ப்பறவைகள் மற்றும் ஊர்வன, எலி பிடிக்கும் பாம்புகள் போன்றவை காணப்படுகின்றன. இந்த ஏரியில் (படகுச்சவாரி, குரங்கு குதி) ஆகிய நிகழ்வுகள் நிகழ்கின்றன.
# ஈடித் செகாவி

**ஈடித் செகாவி** *(Idit Zehavi)* (பிறப்பு 1969) ஓர் இசுரவேல் வானியற்பியலாளரும் ஆராய்ச்சியாளரும் ஆவார். இவர் அண்டப்படம் வரைதலில் உள்ள பிறழ்வைக் கண்டுபிடித்தார். இது புடவி எப்படி விரிவடைந்து வருகிறது என்பதை விளக்கியது. இவர் சுலோன் இலக்கவியல் வாணளக்கைக் குழுவில் ஓர் உறுப்பினர் ஆவார். இவர் ஆண்டுதோறும் வெளியிடப்படும் தாம்ப்சன் இரூட்டர் வெளியீட்டின்படி, உலகிலேயே பரவலாக மேற்கோள் சுட்டப்படும் அறிவியலாளர் ஆவார்.
# ஈடித் செகாவி

## வாழ்க்கை

ஈடித் செகாவி 1969 ஆம் ஆண்டு இசுரேலில் பிறந்தார்.
# ஈடித் செகாவி

## தேர்ந்தெடுத்த பணிகள்

-
-
-
-
-
-
-
-
-
-
# ஒய்மயாகோன்

**ஒய்மயாகோன்** (**Oymyakon**) (, , கிழக்கு உருசியாவின் சைபீரியா பகுதியில் உள்ள சகா குடியரசில் அமைந்த ஒய்மயாகோன்ஸ்கி மாவட்டத்திலுள்ள ஒரு கிராமம் ஆகும். அன்டார்டிகாவுக்கு வெளியே பூமியில் மிகவும் குளிரான ஒய்மயாகோன் கிராமம், இண்டிகிர்கி ஆற்றின் கரையில் உள்ளது.
இக்கிராமத்தின் மொத்த மக்கள் தொகை 500 ஆகும்.
# ஒய்மயாகோன்

## புவியியல்

வடகிழக்கு ருசியாவின் சைபீரியாவில் உள்ள சகா குடியரசில் அமைந்த ஒய்மயாகோன் கிராமம், கடல் மட்டத்திலிருந்து 750 மீட்டர் உயரத்தில் அமைந்துள்ளது. இக்கிராமத்தில் குளிர் காலங்களில், குறிப்பாக டிசம்பர் மாதத்தில் சூரிய ஒளி அதிகபட்சம் மூன்று மணி வரையும்; கோடைகாலத்தில் குறிப்பாக சூன் மாதத்தில் 21 மணி நேரம் வரையும் காணப்படுகிறது.
# ஒய்மயாகோன்

## வாழ்க்கை நிலை

மக்கள் தொகை 500 மட்டுமே கொண்ட இக்கிராம மக்களின் தேவைகளை நிறைவேற்ற ஒரே ஒரு வணிக நிலையம் உள்ளது. குளிர்காலங்களில் குழாய்களில் வரும் நீர் உறைந்து விடுவதால், மக்கள் அன்றாடப் பணிகளை நிறைவேற்றுவதற்கு கடும் சவாலாக உள்ளது. இங்கு மக்கள் போக்குவரத்திற்குக் குதிரைகளையும், மாடுகளையும், நாய்களையும் வளர்க்கின்றனர்.
# ஒய்மயாகோன்

## தட்பவெப்பம்

சனவரி, 2018-இல் இக்கிராமத்தின் குளிர்கால குறைந்தபட்ச வெப்ப நிலை - 68°C டிகிரி ஆகவும்; சூலை, 2017ல் கோடைகால அதிக பட்ச வெப்ப நிலை 15°C ஆகவும் இருந்தது.
# ஒய்மயாகோன்

## ஊடகங்களில்

ஒய்மயாகோன் கிராமமும்; அதன் குளிர்காலம் குறித்தும் காட்சி ஊடகங்களில் தொலைக்காட்சித் தொடராக வெளிவந்துள்ளது:
- "The Winter's Tale", 1996 PBS தட்ப வெப்ப ஆவணப்படத் தொடர் PBS *Savage Skies*.
- Cameraman Geoff Mackley along with Rachael Wilson and Mark Whetu from New Zealand, made an episode for Discovery Channel series Dangerman. They were accompanied by translator Rob Walker (USA) and Vyacheslav Ipatiev (TourServiceCenter). Geoff rode the bull which pulled the water tank sledge to the spring, and spent a night outside in a tent.
- "Hot and Cold" , 2010 பிபிசி ஆங்கிலத் தொடர்.
- "Chilling Out" ஆஸ்திரேலியா தொலைக்காட்சி தொடர், 1 ஏப்ரல் 2012
- "Coldest Road," டிஸ்கவரி தொலைக்காட்சி
- '' "Dead Red" தொலைக்காட்சித் தொடர்
# மன்னர் வகையறா

**மன்னர் வகையறா** (Mannar Vagaiyara) பூபதி பாண்டியன் இயக்கத்தில், விமல் தயாரிப்பில், விமல், ஆனந்தி, பிரபு ஆகியோரின் நடிப்பில் வெளியாகியிருக்கும் தமிழ் நகைச்சுவைத் திரைப்படம். இத்திரைப்படம் ஜேக்ஸ் பிஜோய் இசையில், பி. ஜி. முத்தையா, சூரஜ் நல்லுசாமி ஆகியோரின் ஒளிப்பதிவில் சனவரி 26, 2018இல் திரையரங்குகளில் வெளியானது.
# மன்னர் வகையறா

## நடிப்பு

- விமல்- மதியழகனாக
- பிரபு- மதியழகனின் தந்தை
- ஆனந்தி-இளையராணியாக
- சரண்யா பொன்வண்ணன் மதியழகனின் தாய்
- சாந்தினி தமிழரசன் - கலையரசியாக
- சிங்கம்புலி
- கார்த்திக் குமார் - அறிவழகனாக
- ரோபோ சங்கர்
- ஜெயப்பிரகாசு
- வம்சி கிருஷ்ணா
- சங்கிலி முருகன்
- மீரா கிருஷ்ணன்
- ராதா மணி
- நீலிமா ராணி
- அபிஷேக்
- சாய் தீனா
- சுவாமிநாதன்
- மதுராய் ராஜா
- இளம்பரிதி
- ரெத்திகா சீனிவாஸ்
- கராத்தே ராஜா
- சிங்கமுத்து
- ஜூலி
- அபிசேக் வினோத் -கருணாகரனாக
# மன்னர் வகையறா

## கதை

சட்டப்படிப்பிற்கு இறுதித்தேர்வினை எழுதி, தேர்வு முடிவிற்குக் காத்திருக்கும் மாணவன் மதியழகன் (விமல்). மதியழகனுக்கு இளையராணியைக் (ஆனந்தி) கண்டவுடன் காதல். மதியழகனின் அப்பா பிரபு ஊரிலேயே, நல்ல மனிதர். ஊரில் எழும் சிக்கல்களுக்காகப் போராடுபவர். மதியழகனின் அண்ணன் அறிவழகன் (கார்த்திக் குமார்) பக்கத்து ஊரில் இருக்கும் கலையரசியைக் காதலிக்கிறார். கலையரசிக்கு திருமணம் முடிவுசெய்யப்பட, அதைக்கேள்விப்பட்டு பூச்சிக்கொல்லியைக் குடித்துவிடும் அறிவழகனைக் காப்பாற்றி, அந்தப் பெண்ணையும் திருமண மண்டபத்தில் இருந்து அழைத்து வந்து திருமணம் செய்து வைக்கிறார் மதியழகன். அறிவழகன்-கலையரசியை இரு வீட்டாரும் ஏற்றுக்கொள்ள மறுக்க, அவர்களைத் தனிவீட்டில் குடி வைக்கிறார் மதியழகன். பிறகு பல முயற்சிகளை எடுத்து இரண்டு குடும்பத்தினரையும் சேர்த்து வைக்கிறார். மதியழகனுக்கு இளையராணியைக் (ஆனந்தி) கண்டவுடன் ஏற்பட்ட காதல் என்னவானது? மூன்று குடும்பங்களுக்குள் எழும் முரண்பாடுகள் எப்படிக் களையப்பட்டன? என்பதே கதை.
# மன்னர் வகையறா

## இசை

இத்திரைப்படத்தில் ஐந்து பாடல்களுக்கான இசை, பின்னணி இசை ஆகியப்பணிகளை ஜேக்ஸ் பிஜோய் மேற்கொண்டுள்ளார். இப்படத்திற்கான பாடல்களை பூபதி பாண்டியனும், மணி அமுதவனும் எழுதியுள்ளனர்.
# சத்திரக்குடி

**சத்திரக்குடி**இராமநாதபுரம் மாவட்டத்தில் உள்ள போகலூர் ஊராட்சி ஒன்றியத்தில் அமைந்துள்ள போகலூர் ஊராட்சிக்கு உட்பட்ட ஓர் சிற்றூர் ஆகும். இங்கு ஒரு தொடருந்து நிலையமும் உண்டு. இராமநாதபுரத்திற்கும் மானாமதுரைக்கும் இடைப்பட்ட தொடருந்து வழித்தடத்தில் இது ஒரு நிறுத்தமாகும்.
# சத்திரக்குடி

## பெயர்க் காரணம்

மன்னர் காலத்தில் இராமேசுவரம் செல்லும் பயணிகளுக்காக போகலூரில் சத்திரம் ஒன்று அமைக்கப்பட்டது. அந்தச் சத்திரம் இருந்த இடம் பின்னாளில் **சத்திரம்** என்றும் இப்போது **சத்திரக்குடி** என்றும் மருவி வந்துள்ளது . போகலூர் கிராமத்தில் உள்ள ஒரு பகுதி.
# பொதிய மேலகம்

என்பது சிறந்ததொரு பொதிய மேலகத்திற்கான ஒரு எடுத்துக்காட்டாகும்.|]]  
**பொதிய மேலகம்** (Package manager) என்பது மென்பொருள் பொதிகளைக் கோர்த்து வைக்கும் சேமிப்பகம் ஆகும். இணையத்தின் வழியே இதிலிருந்து தேவையான மென்பொருட்களை நாம் பதிவிறக்கி நிறுவிக்கொள்ள இயலும். பொதுவாக லினக்சு வகைக்கணினிகளில், எடுத்துக்காட்டாக, உபுண்டு இயக்குதளங்கள் ஒவ்வொரு வெளியீட்டின் போதும், அடிப்படையானத் தேவைகளோடு வெளிவருகிறது. அதில் ஒன்றை தேர்ந்தெடுத்து கணினியில் நிறுவிய பிறகு, நமக்குத் தேவையான மென்பொருட்களை அதன் பொதிய மேலகத்தில் இருந்து நிறுவிக் கொள்ளலாம். அதனதன் பொதிய மேலக மென்பொருட்களை நிறுவிக் கொள்வதால், கணினியில் இயக்கக் கோளாறுகள் பெரும்பாலும் வருவதில்லை.
# ஈதா பார்னி

**ஈதா பர்னே** *(Ida Barney)* (நவம்பர் 6, 1886 – மார்ச்சு 7, 1982) ஓர் அமெரிக்க வானியலாளர் ஆவார். இவர் 1,50,000 விண்மீன்கள் சார்ந்த வானியல் அளவைகளுக்கான 22 தொகுதிகளின் வெளியீட்டால் பெயர்பெற்றார். இவர் சுமித் கல்லூரியிலும் யேல் பல்கலைக்கழகத்திலும் கல்வி கற்றார். இவர் தன் வாழ்க்கைப்பணி முழுவதையும் யேல் பல்கலைக்கழக வான்காணகத்திலேயே கழித்தார். இவர் 1952 ஆம் ஆண்டிற்கான ஆன்னி ஜம்ன்ப் கெனான் வானியல் விருதைப் பெற்றார்.
# ஈதா பார்னி

## இளமை

பர்னே 1886 நவம்பர் 6 இல் கன்னெக்டிகட் நியூகேவனில் பிறந்தார். இவரது தாயார் ஈதா புழ்சுனெல் பர்னே ஆவார். இவரது தந்தையார் சாமுவேல் எபன் பர்னே ஆவார்.
இவர் பறவையியல் ஆர்வலரும் நியூகேவன் பரவைக் குழுவின் தலைவரும் ஆவார். இவர் யேல் பல்கலைக்கழகத்தில் இருந்து பணி ஓய்வு பெற்ரதும் நியூகேவனிலேயே வாழ்ந்துவந்தார். இங்கே, இவர் 1982 மார்ச்சு 7 இல், 95 ஆம் அகவையில், இறந்தார் .
# ஈதா பார்னி

## கல்வி

இவர் 1908 இல் சுமித் கல்லூரியில் இளங்களையியல் பட்டம் பெற்றார். இங்கே, இவர் பை பீட்டா கப்பா, சிக்மா Xi ஆகிய மானவர் தேசியத் தகைமைக் கழகங்களின் உறுப்பினராக விளங்கினார். மூன்றாண்டுகலுக்குப் பின்னர், இவர் யேல் பல்கலைக்கழகத்தில் இருந்து கணிதவியலில் முனைவர் பட்டம் பெற்றார்.
# ஈதா பார்னி

## வெளியிட்ட பணிகள்

-
-
-
-
-